CELEX: 62007CA0491
Language: bg
Date: 2008-12-22 00:00:00
Title: Дело C-491/07: Решение на Съда (шести състав) от 22 декември 2008 г. (преюдициално запитване от Landesgericht für Strafsachen Wien — Австрия) — Наказателно производство срещу Vladimir Turansky (Конвенция за прилагане на Споразумението от Шенген — Член 54 — Принцип ne bis in idem — Приложно поле — Понятието окончателно осъждане — Решение, с което полицейски орган разпорежда спиране на наказателното преследване — Решение, което не прекратява наказателното производство и няма действие ne bis in idem според националното право)

21.2.2009   
            
            
               BG
            
            
               Официален вестник на Европейския съюз
            
            
               C 44/19
            
         Решение на Съда (шести състав) от 22 декември 2008 г. (преюдициално запитване от Landesgericht für Strafsachen Wien — Австрия) — Наказателно производство срещу Vladimir Turansky
   (Дело C-491/07) (1)
   
   (Конвенция за прилагане на Споразумението от Шенген - Член 54 - Принцип „ne bis in idem“ - Приложно поле - Понятието „окончателно осъждане“ - Решение, с което полицейски орган разпорежда спиране на наказателното преследване - Решение, което не прекратява наказателното производство и няма действие ne bis in idem според националното право)
   (2009/C 44/32)
   Език на производството: немски
   Препращаща юрисдикция
   Landesgericht für Strafsachen Wien
   Страна в главното производство
   Vladimir Turansky
   Предмет
   Преюдициално запитване — Landesgericht für Strafsachen Wien — Тълкуване на член 54 от Конвенцията за прилагане на Споразумението от Шенген от 14 юни 1985 година между правителствата на държавите от Икономическия съюз Бенелюкс, Федерална република Германия и Френската република за постепенното премахване на контрола по техните общи граници (ОВ L 239, 2000 г., стр. 19; Специално издание на български език, 2007 г., глава 19, том 1, стр. 183) — Тълкуване на принципа „ne bis in idem“ — Приложно поле — Решение, с което полицейски орган преустановява окончателно наказателното преследване.
   Диспозитив
   Утвърденият в член 54 от Конвенцията за прилагане на Споразумението от Шенген от 14 юни 1985 година между правителствата на държавите от Икономическия съюз Бенелюкс, Федерална република Германия и Френската република за постепенното премахване на контрола по техните общи граници, подписана в Schengen (Люксембург), на 19 юни 1990 г. не следва да се прилага по отношение на решение, с което орган на договаряща държава, след разглеждане по същество на случая, с който е сезиран, разпорежда спирането на наказателното преследване на етап, предхождащ повдигането на обвинение срещу уличено в извършване на престъпление лице, когато според националното право на тази държава посоченото решение за спиране не преустановява наказателното производство и поради това не представлява пречка за нови наказателни преследвания в тази държава за същото деяние.
   
      (1)  ОВ C 22, 26.1.2008 г.